Գիտություն (հանդես)

Գիտություն, հայալեզու պատկերազարդ ամսաթերթ։ Լոզանի հայկազյան վարժարանի հրատարակություն։ Լույս է տեսել 1904-1905 և 1908-1909 թվականներին, Լոզանում, ապա՝ Փարիզում։ Տնօրեն՝ Միքայել Նալբանդյան։ Պրոպագանդել է բնագիտության, քիմիայի, կենսաբանության, երկրաբանության, աստղաբաշխության, բժշկության, գյուղատնտեսության և գիտության այլ բնագավառների նվաճումները։ Անդրադարձել է դպրոցների գործունեությանը, կազմակերպել գիտական հոդվածների մրցույթ, փորձեր է արել հայացնելու գիտական տերմինները, տպագրել է գրախոսականներ գիտական հրատարակությունների մասին։

Ծանոթագրություններ 

Ֆրանսիայի հայկական հանդեսներ
Հայկական գիտական պարբերականներ
Շվեյցարիայի հայկական հանդեսներ
Հայկական կրթական պարբերականներ